  Виталий Пронин 330 метр кузьда каток26-тӥ декабре 18 часын Ижысь Киров нимо паркын «Топтыжкин каток» усьтӥськоз. 330 метр кузьда конькиен нискылан инты городлы кузьмазы «Комос групп» но «Ижкомбанк» компаниос. Йӧ катокез сӥё-дано усьтон ужрад шоу сямен ортчоз. Пичи пиналъёс быгатозы шудыны но туспуксьыны йӧ катоклэн кузёеныз Топтыжкаен но мультфильмъёсысь мукет геройёсын. Выль ар мылкыд люкаськем калыклы кузьмалозы Тол бабай но Лымы ныл. Озьы ик конькиен нискыланъя мастер-классъёс возьматозы Ижысь спортсменъёс. Бӧрысь крезьгуро кузьым чузъяськоз «Эктоника» группалэсь. Каток нуналлы быдэ 10 часысен 22 часозь ужалоз дунтэк. Кинлэн аслаз конькиез ӧвӧл, отын ик радъямын луоз прокат. Каток 3 висъетлы люкемын: отын нырысьсэ коньки вылэ султэмъёс но, шоро-куспо нискыласьёс но, ӝог но пӧртэм трюкъёсын ворттылӥсьёс но асьсэлы инты шедьтозы. УД Туспуктэм сётӥз Парки Ижевска компания  